Gesta Hammaburgensis ecclesiae pontificum

Gesta Hammaburgensis ecclesiae pontificum ("De Hamburgske ærkebiskoppers gerninger") eller Adam af Bremens krønike er en afhandling skrevet mellem 1073 og 1076 af Adam af Bremen, som lavede tilføjelser (scholia) til sin død (muligvis 1081; før 1085).
Den er en af de vigtigste kilder til middelalderhistorie i Nordeuropa og en af de ældste kilder, der rapporterer om opdagelsen af kysten på Nordamerika.

Den dækker hele den periode, som i Skandinavien kendes som vikingetiden, fra grundlæggelsen af bispesædet under Willehad i 788 til prinsebiskoppen Adalbert i Adams egen levetid (1043–1072).
Teksten fokuserer på Hamborg-Bremen og listen over adminstratorer, ærkebiskopper, biskopper og prinsebiskopper af Bremen. Da biskopperne havde ansvar for missioneringen i Skandinavien fortæller den også om nordisk religion.

Værkets eksistens var glemt i den senere middelalder og blev først genopdaget i 1500-tallet på biblioteket i Sorø Kloster.

Indhold 
Værket består af følgende dele:
 en introduktion, adresseret til biskop Liemar
 Bog 1: Ærkebiskoppen af Bremen (efter 845) og Hamburg-Bremens (788-940) historie
 Bog 2: Ærkebiskoppen af Hamburg-Bremen (940–1045)
 Bog 3: Ærkebiskop Adalbert af Bremens (r. 1043–1072) biografi
 Bog 4: Descriptio insularum aquilonis: Geografisk beskrivelse af Nordeuropa
 M. Adami epilogus ad Liemarum episcopum: en dedikation til biskop Liemar i heksameter.

Teksten er en af de vigtigste kilder til nordtysk og skandinavisk historie og geografi i vikingtiden og i begyndelsen af højmiddelalderen. Den dækker relationer mellem saksere, vendere og danere. Den tredje bog fokuserer på ærkebiskop Adalbert af Bremen.
Adam baserede sit arbejde på Einhard, Cassiodorus og andre tidligere historikere, og konsulterede biblioteket i Bremens kirke. Teksten blev præsenteret for biskop Liemar ved færdiggørelsen i 1075/1076.

Den historiske kontekst er Bremens position som en stor handelsby og centrum for skibstrafik. Efter biskop Leuderichs død (845) blev stiftet givet til Ansgar, og det mistede sin selvstændighed, idet det permanent overgik til ærkebispedømmet i Hamburg.

Ærkebispedømmet Bremen blev udpeget til at "missionere i Norden" og havde ansvar for al missionering i Skandinavien og hele området, hvor vikingerne havde ekspanderet i nord (Rusland, Island og Grønland) i løbet af vikingetiden indtil ærkebiskoppena f Hamburg-BRemen havde uoverensstemmelser med paven og ærkebispesædet for Norden blev oprettet i Lund i 1105.

Adam er også en vigtig kilde til vikingetidens religion med praktisering af menneskeofring:

Beskrivelsen af templet i Uppsala er en af de mest berømte uddrag fra Gesta:
"I dette tempel, fuldstændigt dækket af guld, tilbeder disse mennesker statuerne af tre guder, således at den mægtigste af dem, Thor sidder i tronen i midten af rummet; Wotan og Freja har pladser på hver side. (...) Thor, siger de, hersker over luften, som regulerer lyn og torden, vind og regn, godt vejr [og] afgrøder. Den anden, Wotan - dette er den rasende [Wodan, id est furor] - styrer krig og giver til mennesker styrke mod deres fjender. Den tredje er Freja, der skænker fred og glæde il dødelige. Hans lignelse viser de som en enorm fallos."

Den fjerde bog beskriver geografien i Skandinavien og Baltikum. Den nævner adskillige bispesæder og kirker som Meldorf, Schenefeld, Verden, Pahlen, Ratzeburg, Mecklenburg, Oldenburg in Holstein og Jumne.
Efter dette gives en beskrivelse af Skandinaviens kyst og de "nordlige øer" med Island, Grønland og navnlig (i kapitel 38) Vinland (Nordamerika), og er den ældst bevarede skriftlige kilde om den norrøne opdagelse af Nordamerika. Adam af Bremen havde besøgt Svend Estridsens hof, hvor han blev informeret om vikingernes opdagelser i Nordatlanten.
Derudover nævnes også et Terra feminarum ("land af kvinder"), et sted i Fennoskandinavien, muligvis en fejloversættelse af navnet Kvenland.

Referencer 

 ed. Waitz (1876) Gesta Hammaburgensis Pontificum Liber I (Wikisource) (phys.msu.ru)  
 Erpold Lindenbrog, Johann Albert Fabricius, Scriptores rerum Germanicarum septeatrionalium sumptu C. Liebezeit, 1706 (google books).
 Adam von Bremen: Gesta Hammaburgensis ecclesiae pontificum. In: Werner Trillmich, Rudolf Buchner (eds.): Quellen des 9. und 11. Jahrhunderts zur Geschichte der Hamburgischen Kirche und des Reiches. (FSGA 11), 7th ed., Darmstadt 2000, , 137–499.
 J. C. M. Laurent,Hamburgische Kirchengeschichte|Adams von Bremen Hamburgische Kirchengeschichte (1893) (wikisource)
 Linda Kalhjundi: Waiting for the Barbarians: the imagery, dynamics and functions of the Other in Northern German missionary chronicles, 11th-early 13th centuries: the Gestae hammaburgensis ecclesiae pontificum of Adam of Bremen, Chronica Slavorum of Helmold of Bosau, Chronica Slavorum of Arnold of Lübeck, and Chronicon Livoniae of Henry of Livonia, dissertation, Tartu, 2005 (utlib.ee)
 Gesta Hammaburgensis Ecclesiae Pontificum. English translation in History of the Archbishops of Bremen, translated with an introduction and notes by Francis J. Tschan. Columbia University Press. New York (1959).
 Adami Bremensis Gesta Hammaburgensis Ecclesiae Pontificum. Codex Havniensis. Published in photolithography with preface by C. A. Christensen. Copenhagen: Rosenkilde and Bagger, 1948 (Ms. Copenhagen, Old Royal Collection 2296 quarto, c. 1230, Schmeidler's C1); Ludwig Bieler, review, Speculum 24.2, April 1949, 256f. 
 Adam of Bremen, History of the Archbishops of Hamburg-Bremen, English translation by F.J. Tschan, Columbia University Press, 2002, .
 Edition of the Gesta by Bernhard Schmeidler, Digitale Bibliothek der Monumenta Germaniae Historica 1917, including current edition of the Latin text
 Adam of Bremen, Allgemeine Deutsche Biographie, online text. German.
 Adam of Bremen, Gesta Hammaburgensis ecclesiae pontificum , online text. Latin.

Se også 
 Gesta Danorum
 Chronicon Slavorum
 Gesta Wulinensis ecclesiae pontificum
 Stammehertugdømmet Sachsen
 Vinland
 Birka

External links 
 Royal Library Copenhagen, Fragment NKS 1463 2°
 National Library Vienna, cod. 521  (direct link to digital images)
 

Kilder til vikingetidens historie
Krøniker fra Tyskland
Hamborgs historie